jkorsvik/nowiki_second_scrape_merged huggingface dataset:
Myrdagfly

Myrdagfly (Sympistis funebris) er en sommerfugl som tilhører familien nattfly (Noctuidae). Den er utbredt i fjellet fra Agder til Finnmark i Norge.


== Utseende ==
Et lite til middelsstort (vingespenn 25 – 27 mm), grått nattfly. Forvingen er grå med et mørkere grått midtfelt, avgrenset av enkle, svarte mellomlinjer. Nyre- og noen ganger også ringmerket er lysere, men dårlig definert. Bakvingen er mør grå, noen ganger lysere ved roten, med gulhvite vingefrynser langs ytterkanten.


== Levevis ==
Arten lever på ikke for våte myrer fra barskogssonen til den lavere delen av høyfjellet. Larvene lever på dvergbjørk (Betula nana) og blokkebær (Vaccinium uliginosum) og bruker to år på utviklingen. I noen områder flyr sommerfuglene bare annethvert år, men dette ser ikke ut til å gjelde i Norge. De voksne sommerfuglene flyr om dagen i solskinn i juni – juli.


== Utbredelse ==
Den er utbredt i Alpene, Fennoskandia og det nordlige Russland østover til øst-Sibir og Japan, og i det nordlige Nord-Amerika. I Norge er den lokal og sjelden i høyereliggende strøk langs hele fjellkjeden fra indre Agder til Øst-Finnmark.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Myrdagfly [1]
Nettsiden Svenska Fjärilar, med bildegalleri: [2]


== Eksterne lenker ==
(en) myrdagfly i Encyclopedia of Life 
(en) myrdagfly i Global Biodiversity Information Facility 
(no) myrdagfly hos Artsdatabanken 
(sv) myrdagfly hos Dyntaxa 
(en) myrdagfly hos Fauna Europaea 
(en) myrdagfly hos ITIS 
(en) myrdagfly hos NCBI 
(en) Kategori:Sympistis funebris – bilder, video eller lyd på Wikimedia Commons 
(en) Sympistis funebris – galleri av bilder, video eller lyd på Wikimedia Commons
Emil Boc

Emil Boc (født 6. september 1966 i Rachitele i Romenia) er en rumensk politiker, som var Romanias statsminister fra 22. desember 2008 til 6. februar 2012.
I 1991 avsluttet Boc sine studier ved Historie og filosofi fakultetet og i 1995 ved Det juridiske fakultetet, begge ved Universitetet i Cluj-Napoca, Romania. Han har hatt kortere studieopphold i Storbritannia, USA og Belgia.Hans politisk karrière har vært i Det demokratiske partiet (Partidul Democrat). Han var medlem av Deputertkammeret i Nasjonalforsamlingen i perioden 2000-2004 og partileder fra 2004. Partiets navn ble i 2007 endret til Det demokratisk-liberale partiet (Partidul Democrat-Liberal, PD-L), etter en fusjon med en utbrytergruppe fra Det nasjonal-liberale partiet. 
Emil Boc var borgermester i Cluj-Napoca mellom 2004 og 2008, og er det igjen fra 2012 til dags dato (2019). I desember 2008 ble han statsminister. Han regnes for å stå tidligere president Traian Băsescu politisk nær.Boc trakk seg som statsminister 6. februar 2012 etter kraftige demonstrasjoner mot upopulære budsjettinnstramminger, blant annet 25% kutt i offentlige lønninger. Justisminister Cătălin Predoiu overtok som utøvende statsminister.


== Referanser ==
Gnistdagfly

Gnistdagfly (Sympistis heliophila) er en sommerfugl som tilhører familien nattfly (Noctuidae). Den er utbredt i fjellet over det meste av Norge.


== Utseende ==
Et nokså lite (vingespenn 23 – 26 mm), kraftig, grått nattfly. Arten kjennes lettest på de hvite, bredt svartkantede bakvingene, som også er påfallende når den flyr. Forvingen er gråspraglete med mer eller mindre tydelige tegninger. Indre mellomlinje er svart og går i sik-sak, ytre mellomlinje er svart og hvit og går i en stor bue utover i den fremre halvdelen. Langs ytterkanten er det tre eller flere trekantede, svarte flekker. Bakvingen er hvit, bredt gråsvart langs ytterkanten.


== Levevis ==
Den lever på lyngheier og i andre åpne områder i høyereliggende barskoger, i bjørkebeltet og i den lavere delen av høyfjellet. Larvene utvikler seg vanligvis på krekling (Empetrum spp.), men kan også gå på blokkebær (Vaccinium uliginosum) og blåbær (Vaccinium myrtillus). Arten overvintrer to ganger, første gangen som egg og andre gangen som puppe. De voksne sommerfuglene flyr om dagen i solskinn, i juni – juli.


== Utbredelse ==
Den forekommer i Alpene, Fennoskandia og det nordlige Russland østover til øst-Sibir, i Japan og det nordlige Nord-Amerika. I Norge er den utbredt i fjellet over hele landet bortsett fra ytre fjellstrøk på Vestlandet.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Gnistdagfly [1]
Nettsiden Svenska Fjärilar, med bildegalleri: [2]


== Eksterne lenker ==
(en) gnistdagfly i Encyclopedia of Life 
(en) gnistdagfly i Global Biodiversity Information Facility 
(no) gnistdagfly hos Artsdatabanken 
(sv) gnistdagfly hos Dyntaxa 
(en) gnistdagfly hos Fauna Europaea 
(en) gnistdagfly hos ITIS 
(en) gnistdagfly hos NCBI 
(en) Kategori:Sympistis heliophila – bilder, video eller lyd på Wikimedia Commons
Broket dagfly

Broket dagfly (Sympistis lapponica) er en sommerfugl som tilhører familien nattfly (Noctuidae). Den er bare funnet i Troms og Finnmark i Norge.


== Utseende ==
Et ganske lite (vingespenn 23 – 26 mm), grått nattfly. Den kan kjennes på den lille størrelsen, forholdsvis kontrastrikt tegnede forvinger og mørke bakvinger. Forvingen er lys grå med svarte tegninger, mellomlinjene, som avgrenser vingens midtfelt, er kraftige, svarte og går i sik-sak. Bakvingen er mørkt grå med en svakt antydet, lys tverrstripe.


== Levevis ==
Arten lever på snaufjell og tundra over tregrensen. Larvene utvikler seg på dvergbjørk (Betula nana) og blåbær (Vaccinium myrtillus). Den bruker to år på utviklingen og overvintrer to ganger, første gangen som egg og andre gangen som puppe. Voksne sommerfugler finnes ofte bare annethvert år, i Troms ser dette ut til å skje i ujevne årstall og i Finnmark i jevne årstall. De flyr i om dagen i solskinn, i juni – juli.


== Utbredelse ==
Den er utbredt i Nord-Europa og østover gjennom Russland til Øst-Sibir, dessuten i det nordligste Nord-Amerika, også på Grønland. I Norge er den bare med sikkerhet funnet i Troms og Finnmark, der den er lokal og uvanlig, men den forekommer betydelig lenger sør i Sverige.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Broket dagfly [1]
Nettsiden Svenska Fjärilar, med bildegalleri: [2]


== Eksterne lenker ==
(en) broket dagfly i Encyclopedia of Life 
(en) broket dagfly i Global Biodiversity Information Facility 
(no) broket dagfly hos Artsdatabanken 
(sv) broket dagfly hos Dyntaxa 
(en) broket dagfly hos Fauna Europaea 
(en) broket dagfly hos ITIS 
(en) broket dagfly hos NCBI 
(en) Kategori:Sympistis lapponica – bilder, video eller lyd på Wikimedia Commons
Sotdagfly

Sotdagfly (Sympistis nigrita) er en sommerfugl som tilhører familien nattfly (Noctuidae). Den er spredt i fjellet fra Oppland til Finnmark i Norge.


== Utseende ==
Et ganske lite (vingespenn 22 – 25 mm), svært mørkt nattfly, lett kjennelig på dette. Forvingen er mørkgrå med et noe mørkere midtfelt. Den har de tegningene som er typiske for nattfly, men disse er vanskelige å se på grunn av den mørke grunnfargen. Bakvingen er brunsvart med hvite frynser.


== Levevis ==
Den lever på grusskråninger, heier og på åpne steder i fjellbjørkeskogen der det vokser reinrose (Dryas octopetala), som er larvenes næringsplante. Den bruker to år på utviklingen. De voksne sommerfuglene flyr om dagen i solskinn fra juni til august.


== Utbredelse ==
Arten er utbredt i Alpene, i Fennoskandia og det nordlige Russland østover til Øst-Sibir, og i det nordligste Nord-Amerika. I Norge er den lokalt vanlig i fjellet fra Hardangervidda i sør til Finnmark i nord.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler – Sotdagfly [1]
Nettsiden Svenska Fjärilar, med bildegalleri: [2]


== Eksterne lenker ==
(en) sotdagfly i Encyclopedia of Life 
(en) sotdagfly i Global Biodiversity Information Facility 
(no) sotdagfly hos Artsdatabanken 
(sv) sotdagfly hos Dyntaxa 
(en) sotdagfly hos Fauna Europaea 
(en) sotdagfly hos ITIS
Robert Bodley

Robert Bodley (født 31. juli 1878, død 6. november 1956) var en sørafrikansk sportsutøver som deltok i de olympiske leker, 1912 i Stockholm og 1920 i Antwerpen.
Bodley vant en olympisk bronsemedalje i skyting under Sommer-OL 1920 i Antwerpen. Han var med på det sørafrikansk laget som kom på andreplass i lagskytingen liggende 600 meter armégevær bak USA. De andre på laget var Ferdinand Buchanan, George Harvey, Fred Morgan, David Smith. Alle tre lagene, USA, Sør-Afrika og Sverige skjøt 279 poeng og det måtte to omskytinger til for å kunne fordele medaljene. Bodley skjøt 59 poeng som var det beste resultatet på det sørafrikansk laget.


== OL-medaljer ==
1920  Antwerpen -  Bronse i skyting, 600 meter armegevær liggende, lagskyting  Sør-Afrika.


== Eksterne lenker ==
(en) Robert Bodley – Olympics.com 
(en) Robert Bodley – Olympedia 
(en) Robert Bodley – Sports-Reference (OL-resultater – arkivert) 
(en) Robert Bodley – databaseOlympics.com (arkivert) 
(en) Robert Bodley – ISSF
Sapir-prisen

Sapir-prisen er en årlig israelsk pris som blir utdelt for litteratur. Prisen blir utdelt av Mifal Hapayis (Israels statslotteri), og er en del av organisasjonens kulturelle initiativer. Prisen er navngitt etter Pinchas Sapir, tidligere israelsk finansminister, og ble først utdelt i 2000. Vinnerne av litteraturprisen blir hvert år publisert under Den hebraiske bokuka.


== Eksterne lenker ==
Sapir-prisen omtalt ved Alona Frankels (vinner 2005) hjemmeside (en)
Ferdinand Buchanan

Ferdinand Lindley Augustus Buchanan (født 8. mars 1888, død 14. april 1967) var en sørafrikansk sportsutøver som deltok i de olympiske leker 1920 i Antwerpen.
Buchanan vant en olympisk bronsemedalje i skyting under Sommer-OL 1920 i Antwerpen. Han var med på det sørafrikansk laget som kom på andreplass i lagskytingen liggende 600 meter armégevær bak USA. De andre på laget var Robert Bodley, George Harvey, Fred Morgan, David Smith. Alle tre lagene, USA, Sør-Afrika og Sverige skjøt 279 poeng og det måtte to omskytinger til for å kunne fordele medaljene. Buchanan skjøt 58 poeng som var det nest beste resultatet på det sørafrikansk laget.


== OL-medaljer ==
1920  Antwerpen -  Bronse i skyting, 600 meter armegevær liggende, lagskyting  Sør-Afrika


== Referanser ==


== Eksterne lenker ==
(en) Ferdinand Buchanan – Olympedia 
(en) Ferdinand Buchanan – Sports-Reference (OL-resultater – arkivert) 
(en) Ferdinand Buchanan – databaseOlympics.com (arkivert)
George Harvey

George Henry Harvey (født 9. januar 1878, død 6. oktober 1960) var en sørafrikansk sportsutøver som deltok i de olympiske leker, 1912 i Stockholm og 1920 i Antwerpen.
Harvey vant en olympisk bronsemedalje i skyting under Sommer-OL 1920 i Antwerpen. Han var med på det sørafrikanske laget som kom på andreplass i lagskytingen liggende 600 meter armégevær bak USA. De andre på laget var Robert Bodley, Ferdinand Buchanan, Fred Morgan, David Smith. Alle tre lagene, USA, Sør-Afrika og Sverige skjøt 279 poeng og det måtte to omskytinger til for å kunne fordele medaljene. Harvey skjøt 58 poeng som var det beste resultatet på det sørafrikansk laget.


== OL-medaljer ==
1920  Antwerpen -  Bronse i skyting, 600 meter armegevær liggende, lagskyting  Sør-Afrika


== Referanser ==


== Eksterne lenker ==
(en) George Harvey – Olympics.com 
(en) George Harvey – Olympedia 
(en) George Harvey – Sports-Reference (OL-resultater – arkivert) 
(en) George Harvey – databaseOlympics.com (arkivert) 
(en) George Harvey – ISSF
Fred Morgan

Frederick «Fred» Henry Morgan (født 30. juni 1893, død 29. august 1980) var en sørafrikansk sportsutøver som deltok i de olympiske leker, 1912 i Stockholm og 1920 i Antwerpen.
Morgan vant en olympisk bronsemedalje i skyting under Sommer-OL 1920 i Antwerpen. Han var med på det sørafrikanske laget som kom på andreplass i lagskytingen liggende 600 meter armégevær bak USA. De andre på laget var Robert Bodley, Ferdinand Buchanan, George Harvey og David Smith. Alle tre lagene, USA, Sør-Afrika og Sverige, skjøt 279 poeng, og det måtte to omskytinger til for å kunne fordele medaljene. Morgan skjøt 59 poeng som var det beste resultatet på det sørafrikanske laget.


== OL-medaljer ==
1920  Antwerpen -  Bronse i skyting, 600 meter armegevær liggende, lagskyting Sør-Afrika


== Eksterne lenker ==
(en) Fred Morgan – Olympedia 
(en) Fred Morgan – Sports-Reference (OL-resultater – arkivert) 
(en) Fred Morgan – databaseOlympics.com (arkivert)
Vaxholms fästning

Vaxholms fästning, eller Vaxholms kastell, er en festning i Stockholms skjærgård. Festningen ligger på en holme ved stedet Vaxholm. De første festningsverkene på holmen ble bygget på 1500-tallet og i 1719 avverget festningen et russisk angrep mot Stockholm. Etter finskekrigen og tapet av Åland ble festningen betydelig utvidet og fikk dagens form.
Med artilleriets utvikling ble festningen umoderne og ble nedlagt mot slutten av 1800-tallet. Den er idag et museum over svensk kystforsvar gjennom 500 år.
Festningen ble på 1700- og 1800-tallet anvendt som fengsel. Blant de innsatte var «stortyven» Jacob Guntlack, avisutgiveren Magnus Jacob Crusenstolpe og generalen Georg Carl von Döbeln. Som kuriosa kan nevnes at Pippi Langstrømpes pappa også har sittet der, i filmen Pippi Långstrump på de sju haven der festningen fikk tjene som sjørøverfort.


== Eksterne lenker ==
(en) Vaxholm Castle – kategori av bilder, video eller lyd på Commons
David Smith

David Smith er navnet til flere personer:

David Smith (skytter) (1880–1945) – sørafrikansk skytter som deltok i Sommer-OL 1912 og 1920
David Smith (billedhugger) (1906–1965) – amerikansk billedhugger
David Smith (curlingspiller) – skotsk curlingspiller
David Smith (bocciaspiller) – britisk paralympisk bocciaspiller
David R. Smith (født 1964) – amerikansk fysiker
David Smith (padler) (født 1964) – australsk padler som deltok i Sommer-OL 2008 og 2012
David Smith (volleyballspiller) – amerikansk volleyballspiller som deltok i Sommer-OL 2012
David Adley Smith II (født 1991) – puertoricansk høydehopper
David Smith (britisk høydehopper) (født 1991) – britisk høydehopper
David Smith (kappgjenger) (født 1955), en australsk tidligere friidrettsutøver som spesialiserte seg i kappgang.
Traben-Trarbach

Traben-Trarbach er en liten by midt i Moseldalen i delstaten Rheinland-Pfalz i Tyskland. Byen er en av Tysklands mange dobbeltbyer, og er forent med bru over Mosel siden 1898.  Med områder rundt har byen noe over 6 000 innbyggere.  
Etter bybranner i Trarbach i 1858 og i Traben i 1879 er byen bygd opp igjen i jugendstil. Borgruinene etter borgen Grevensburg bygd i 1350 ligger over Trarbach. Byen har vært et sentrum for vinhandel i Midt-Mosel, og er en rik by.
Flyplassen Hahn ligger like øst for Traben-Trarbach.


== Bilder ==

		
		
		


== Referanser ==


== Eksterne lenker ==
(de) Offisielt nettsted 
(en) Traben-Trarbach – kategori av bilder, video eller lyd på Commons
Hvitpannevarsler

Hvitpannevarsler (Lanius nubicus) er en spurvefugl i varslerfamilien.
Hvitpannevarsler er en svært sjelden gjest til vestlige delen av den palearktiske sone og Norge. Det er registrert  kun ett funn av arten i Norge. Ett individ ble tilfeldig oppdaget på Hovland, på Utsira den 2. oktober 2006. Den sjeldne gjesten fra østlige deler av middelhavet holdt til på Utsira til og med den 15. oktober samme år.


== Eksterne lenker ==
(en) Hvitpannevarsler i Global Biodiversity Information Facility 
(no) Hvitpannevarsler hos Artsdatabanken 
(sv) Hvitpannevarsler hos Dyntaxa 
(en) Hvitpannevarsler hos Fauna Europaea 
(en) Hvitpannevarsler hos ITIS 
(en) Hvitpannevarsler hos NCBI 
(en) Kategori:Lanius nubicus – bilder, video eller lyd på Wikimedia Commons 
(en) Lanius nubicus – galleri av bilder, video eller lyd på Wikimedia Commons 
Lanius nubicus – detaljert informasjon på Wikispecies 
Hvirpanne – Førstegangsfunn nr 24 på Utsira
Riksväg 50

Riksväg 50 (Bergslagsdiagonalen) i Sverige går mellom Söderhamn og Ödeshög. Veiens lengde er 486 km, mellom Falun og Ödeshög er den stamvei. 


== Knutepunkter ==
 Gävleborgs län

Söderhamn kommune  SöderhamnBollnäs kommune Höglunda, felles trasé til Bollnäs sentrum
  BollnäsOvanåker kommune Alfta Dalarnas län

Falu kommune  Falun Hökviken, E16 felles trasé til Norra Backa, Rv69 til Bojsenburg
  Bojsenburg
 FalunBorlänge kommune Dalälven
  Borlänge Grådarondellen, felles trasé til Norra Backa
   Borlänge Norra Backa
  LudvikaLudvika kommune Ludvika, felles trasé ca. 250 m
  Ludvika Örebro län

Ljusnarsberg kommune Kopparberg
 Kopparberg BergmästaregatanLindesberg kommune Lindesberg Bergslagsvägen
 LindesbergNora kommune   Örebro kommune    Ringstorp, E18 felles trasé til Brunnsgärdet, E20 felles trasé til Hallsberg
    BrunnsgärdetKumla kommune    Byrstatorp
     BrändåsenHallsberg kommune
Askersund kommune Askersund
 Askersund Östergötlands län

Motala kommune Motala
 MotalaVadstena kommune VadstenaÖdeshög kommune Ödeshög
Neumagen-Dhron

Neumagen-Dhron er en kommune i Moseldalen i delstaten Rheinland-Pfalz i Tyskland.  Neumagen-Dhron er den eldste vinbyen i Tyskland.  Et verdensberømt romersk vinskip er funnet her, og dette vinskipet finnes på tegninger, treskjæringer og skulpturer rundt omkring i byen.


== Bilder ==

		


== Referanser ==


== Eksterne lenker ==
(de) Offisielt nettsted 
(en) Neumagen-Dhron – kategori av bilder, video eller lyd på Commons
Langvingefly

Langvingefly (Actebia spp.) er en slekt av nattfly som tilhører underfamilien Noctuinae. Slekten omfatter bare to arter, begge er funnet i Norge.


== Utseende ==
Middelsstore (vingespenn 38 – 44 mm) nattfly, forvingene grønn- eller grålige, påfallende lange og smale. Nyre- og ringmerkene pleier å være tydelige. Bakvingene er hvit- eller gråaktige.


== Levevis ==
Artene lever mest i åpne, gjerne sandete områder der larvene utvikler seg på ulike lave planter. De voksne sommerfuglene flyr på ettersommeren og høsten.


== Utbredelse ==
Begge artene er utbredt i den palearktiske sone, brunt langvingefly forekommer også i Nord-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Noctuinae
Gruppen jordfly, Agrotini
Slekten langvingefly, Actebia Stephens, 1829
grønt langvingefly, Actebia praecox (Linnaeus, 1758)
brunt langvingefly, Actebia fennica (Tauscher, 1837)


== Kilder ==
Norges sommerfugler – Nattfly [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]
Fauna Europaea, utbredelsesdatabase for europeiske dyr. [3]
Utbredelsesdata: [4]


== Eksterne lenker ==
(en) Langvingefly i Encyclopedia of Life 
(en) Langvingefly i Global Biodiversity Information Facility 
(no) Langvingefly hos Artsdatabanken 
(sv) Langvingefly hos Dyntaxa 
(en) Langvingefly hos Fauna Europaea 
(en) Langvingefly hos ITIS 
(en) Langvingefly hos NCBI 
(en) Kategori:Actebia – bilder, video eller lyd på Wikimedia Commons 
Actebia – detaljert informasjon på Wikispecies
Riksväg 80

Riksväg 80 i Sverige gikk mellom Rättvik og Gävle.
Da E16 i Sverige ble åpnet 2012 ble strekningen mellom Falun og Gävle del av E16, og strekningen mellom Rättvik og Falun del av Riksväg 69.


== Knutepunkter ==
 Dalarnas län

 Rättvik
 Falun
 Lönnemossa
 Ängelsfors Gävleborgs län

 Tegelbruket, felles trasé til Gävle
 Sandviken Åsen
  Sandviken
 Mackmyra, felles trasé til Gävle
 Gävle Johanneslöt
 Gävle Gustavs bro
  Gävle sentrum →
The Nordic Page

The Nordic Page er Norges eneste trykte engelskspråklige tidsskrift med nyheter og analyser fra og om Norge. Tidsskriftet trykkes én gang i måneden og kom ut for første gang i november 2008 som The North Post.
The Nordic Page fungerer som et åpent forum der ulike meninger om ulike emner deles. Innholdet settes sammen av frilansere med forskjellige bakgrunn. Temaer som dekkes i tidsskriftet viser også en mangfoldig natur i stedet for begrenset omfang. Den største målgruppen til tidsskriftet er den delen av befolkningen som ikke kan norsk, men allikevel er innholdet rettet mot hele befolkningen og mennesker i utlandet som kan lese engelsk og vil følge med på nyhetsbildet i Norge.


== Eksterne lenker ==
The Nordic Page
Moseldalen

Moseldalen er en særpreget dal i den vestlige delen av Tyskland. Vanligvis regnes Moseldalen mellom byene Trier og Koblenz, der elven Mosel renner nede i dalen under det flate slettelandet rundt dalen.  Her har elven en rekke svinger og sløyfer.  Dalsidene er bratte, og her blir temperaturen høy.  Derfor er området godt egnet for dyrking av vindruer, og området er kjent for sine hvitviner. Moseldalen har blitt fremmet for dens kvalitetsproduksjon av hvitvin siden 1800-tallet og «moselvin» framstilles i tre land: i hjertet av Luxembourg, i den tyske Moselregionen og det er en del vingårder i Frankrike.


== Områder og byer ==

Sett fra begynnelsen av dalen ved Saar går Moseldalen igjennom tre landkretser, disse er angitt under sammen med de viktigste byene og tettstedene.

Landkreis Trier-Saarburg
Saarburg
Konz
Trier (kretsfri by, men omgitt av landkretsen)
Schweich
Landkreis Bernkastel-Wittlich
Wittlich
Bernkastel-Kues
Traben-Trarbach
Landkreis Cochem-Zell
Zell
Cochem


== Referanser ==


== Eksterne lenker ==
(en) Moselle valley – kategori av bilder, video eller lyd på Commons
Erik Sætter-Larsen

Erik Sætter-Lassen (født 15. juli 1892, død 24. desember 1966) var en dansk skytter som deltok i flere olympiske leker, 1920 i Antwerpen, 1924 i Paris og 1936 i Berlin.
Sætter-Lassen ble olympisk mester i skyting under OL 1902 i Antwerpen. Han var med på det danske laget som vant lagskytingen 300 meter armégevær stående med 289 poeng foran USA med 283. De andre på laget var Niels Hansen Larsen, Lars Jørgen Madsen og Anders Petersen.


== OL-medaljer ==
 1920  Antwerpen - Gull i skyting, 300 meter armégevær stående lagskyting  Danmark


== Eksterne lenker ==
(en) Erik Sætter-Larsen – Olympedia 
(en) Erik Sætter-Larsen – Sports-Reference (OL-resultater – arkivert) 
(en) Erik Sætter-Larsen – databaseOlympics.com (arkivert)